58. ΑΠΟΦΑΣΗ ΥΠΟΥΡΓΟΥ ΥΓΕΙΑΣ ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Φ21/819 της 11/24 Μαΐου 1993 (ΦΕΚ Β΄ 370) Τρόπος ασφάλισης των προσώπων που θα αποκτήσουν δικαίωμα θέσης σε κυκλοφορία λεωφορείων δημόσιας χρήσης αυτοκινήτων. Έχοντας υπόψη: 1.Τις διατάξεις της παρ. 2 του άρθρ. 5 του Νόμ. 861/1979. 2.Τις διατάξεις του άρθρ. 16 του Α.Ν. 1846/1951. 3.Τις διατάξεις της παρ. 4 του άρθρ. 18 του Νόμ. 2078/1992. 4.Την αριθ. 54 απόφαση του Δ.Σ. του ΙΚΑ που λήφθηκε κατά την αριθ. 6/4.3.1993 συνεδρίασή του, αποφασίζουμε: 1.Ασφαλιζόμενα πρόσωπα. Στην ασφάλιση του ΙΚΑ υπάγονται από 12.8.1992 όσοι απέκτησαν δικαίωμα θέσεως σε κυκλοφορία λεωφορείου δημόσιας χρήσης, είναι μέλη των αστικών συνεταιρισμών του ΣΕΠ και ήταν προηγουμένως ασφαλισμένοι στο Ίδρυμα για οποιαδήποτε εργασία και υποβάλλουν σχετική αίτηση σύμφωνα με την παρ. 3 του άρθρ. 16 του Νόμ. 2078/1992. Δεν υπάγονται στην ασφάλιση όσοι προηγουμένως ήταν ανασφάλιστοι ή υπάγονταν στην ασφάλιση άλλου φορέα κυρίας ασφάλισης. Επίσης δεν υπάγονται στην ασφάλιση του ιδρύματος οι ειδικοί και καθολικοί διάδοχοι μέλους του Συνεταιρισμού καθώς και το ίδιο το μέλος μετά τη διαγραφή και την επανάκτηση της ιδιότητας αυτής. 2.Έναρξη - λήξη ασφάλισης. Η ασφάλιση αρχίζει από την ημερομηνία απόκτησης του δικαιώματος θέσεως σε κυκλοφορία δημόσιας χρήσης λεωφορείου και διαρκεί για όσο χρόνο τα πρόσωπα που το απέκτησαν θα αποτελούν μέλη των αστικών Συνεταιρισμών των ΣΕΠ. Θα διακόπτεται όταν αυτά παύσουν να είναι μέλη των Συνεταιρισμών. 3.Αριθμός ημερών εργασίας. Ο αριθμός ημερών εργασίας για κάθε μήνα εκτός των μηνών έναρξης και διακοπής της ασφάλισης προσδιορίζεται υποχρεωτικά σε 25. 4.Υπολογισμός εισφορών. Οι εισφορές υπολογίζονται για τα έτη 1992 και 1993 με βάση το ύψος του ασφαλίστρου που αντιστοιχεί στους κλάδους ασφάλισης του επί των τεκμαρτών αποδοχών της 14ης ασφαλιστικής κλάσης όπως αυτή ισχύει κάθε φορά, προκειμένου για όσους θα αποκτήσουν δικαίωμα κυκλοφορίας σε ποσοστό 50%. Για όσους θα αποκτήσουν δικαίωμα κυκλοφορίας ενός λεωφορείου οι κατά τα παραπάνω εισφορές θα υπολογίζονται επί των τεκμαρτών αποδοχών της 20ης ασφαλιστικής κλάσης, όπως αυτή ισχύει κάθε φορά. Η οριστική κατάταξή τους σε ασφαλιστικές κλάσεις επί των τεκμαρτών αποδοχών των  οποίων θα υπολογίζονται οι εισφορές, θα γίνει   με   απόφαση   του   Δ.Σ.   του   ΙΚΑ  τον  μήνα (Αντί για τη σελ. 124,43(α) Σελ. 124,43(β) Τεύχος 1301–Σελ. 11 Υπαγωγή σε ασφάλιση και είσπραξη εισφορών 15Β.Γ.α.53-58 Δεκέμβριο του έτους 1993, μετά από την υποβολή εκ μέρους των υπευθύνων των ΣΕΠ των οικονομικών στοιχείων χρονικής περιόδου 1.10.199230.9.1993, τα οποία θα πρέπει να υποβληθούν το αργότερο μέχρι 30.11.1993. Εισφορές καταβάλλονται για τους Κλάδους που ορίζονται στην παρ. 2 του άρθρ. 18 του Νόμ. 2078/1992. 5.Υπόχρεος καταβολής. Υπεύθυνοι για την καταβολή στο Ίδρυμα του συνόλου των εισφορών εργοδότη και ασφαλισμένου είναι οι ίδιοι οι ασφαλισμένοι. Ως προς τον χρόνο καταβολής τους, την επιβάρυνσή τους με πρόσθετα τέλη σε περίπτωση εκπρόθεσμης καταβολής, την επιδίωξη είσπραξης τους κατά τον ΚΕΔΕ κ.λ.π. εφαρμόζονται αναλογικά οι γενικές διατάξεις της νομοθεσίας του Ιδρύματος. Σε περίπτωση καθυστέρησης καταβολής των εισφορών ο αντίστοιχος χρόνος ασφάλισης ενεργοποιείται και λαμβάνεται υπόψη για τη θεμελίωση δικαιωμάτων σε παροχές μόνο μετά την ολοσχερή εξόφληση των εισφορών μαζί με τις νόμιμες προσαυξήσεις. 6.Από τις διατάξεις της παρούσας απόφασης δεν προκαλείται δαπάνη σε βάρος του Κρατικού Προϋπολογισμού ούτε του Προϋπολογισμού του Ιδρύματος Κοινωνικών Ασφαλίσεων. 